DA kry bloedneus in stryd met De Lille | Maroela Media
Patricia de Lille, burgemeester van Kaapstad, kort voordat die uitspraak gelewer is. Foto: Chantall Presence/ANA
"Die bepaling deur die eerste respondent dat die aansoeker se lidmaatskap beëindig is, word onwettig en onregmatig verklaar en is hiermee hersien en ter syde gestel met kostes," het regter Andre le Grange in 'n eenparige uitspraak voorgelees.
De Lille is in Mei in kennis gestel dat haar partylidmaatskap beëindig is op grond van 'n klousule in die DA se grondwet wat dit stel dat enige lid wat in die openbaar sy of haar voorneme aankondig om die party te verlaat, se lidmaatskap outomaties beëindig word.
De Lille het in April tydens 'n radio-onderhoud gesê sy sal die DA verlaat sodra haar naam in ere herstel is.
De Lille se regspan het tydens die hofverrigtinge aangevoer sy het bedoel sy sal haar posisie as burgemeester verlaat, maar die DA se regspan het dit betwis.
Die DA meen dit is duidelik wanneer daar na die konteks van die onderhoud geluister word dat sy van voorneme was om die DA te verlaat gegewe die feit dat haar verhouding met die party "onherroeplik beskadig" is.
De Lille het reeds in Mei die eerste ronde van haar regsgeding gewen nadat sy tydelik weer in haar pos as burgemeester aangestel is totdat die hof 'n finale beslissing kon maak oor die wettigheid van die manier waarop sy verwyder is.
Dit is reg De Lille,vat die liberale DA oftewel ook genoem, die "Britse DA" aan!Hulle liberale se optrede is verkeerd teenoor haar, net soos wat die liberale DA rassistiese wetgewing teen Boermense goedkeur vir jare en internasionaal ontken die einste DA ook dat n volksmoord teen ons Boermense bestaan.DA wys net oor en oor sy ware optrede teenoor De Lille en Boermense.n Party wat klaar homself vernietig!???
Hmm, juis gewonder wat het van DA se beginsels en intelligensie geword.
Ek is nou nie juis 'n aanhanger van dié "Antie" nie (ek dink sy hét die party versaak, want sy hét gesê sy sal die PARTY verlaat sodra haar naam in ere herstel is), maar ek dink die DA het sy hand oorspeel ….. en bloedbek gekry (met reg ook). Die DA is lankal nie meer was hulle was nie – hulle party-politiek laat die blanke stemgeregtigde ver agter en hulle is duidelik glad nie meer geïnteresseerd in hul blanke lede en stemgeregtigdes nie. Gelukkig het ek nog net twee keer DA gestem, kort na sogenaamde "demokrasie" en nog nie… Lees meer »
Ek kan nie kleurlinge en witmense verstaan wat so gewillig is om haar te ondersteun nie!
Sy het die spesiale taakmag wat ingestel is om bende geweld en dwelm verkope te voorkom, het sy ontbind, iets waaronder die kaapse vlaktes gebuk gaan.
En hoeveel keer het sy gesê sy wil wit mense dood hê? Haar "one settler one bullet" slagspreuk is alombekend.
Iemand moet vir my verduidelik wat hier aangaan. Die ANC verwyder herwaarts en derwaarts ministers en presidente sonder om redes aan te voer. Lyk my daar is 'n ander stel reëls vir ander partye. Gaan in elk geval nie vir De Lille werk nie want die DA lede gaan haar posisie ondermyn.